CELEX: 31982R2134
Language: el
Date: 1982-07-30 00:00:00
Title: Κανονισμός (EOK) αριθ. 2134/82 τής Επιτροπής τής 30ής Ιουλίου 1982 περί αποκαταστάσεως τής εφαρμογής τών δασμών γιά τά σκύτη καί δέρματα βοοειδών (συμπεριλαμβανομένων καί τών βουβάλων) καί δέρματα ιπποειδών τής διακρίσεως 41. 02 ex Γ τού Κοινού Δασμολογίου, καταγωγής Ουρουγουάης, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων

Avis juridique important

|

31982R2134

Κανονισμός (EOK) αριθ. 2134/82 τής Επιτροπής τής 30ής Ιουλίου 1982 περί αποκαταστάσεως τής εφαρμογής τών δασμών γιά τά σκύτη καί δέρματα βοοειδών (συμπεριλαμβανομένων καί τών βουβάλων) καί δέρματα ιπποειδών τής διακρίσεως 41. 02 ex Γ τού Κοινού Δασμολογίου, καταγωγής Ουρουγουάης, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων  

Επίσημη Εφημερίδα αριθ. L 223 της 31/07/1982 σ. 0086 - 0086

***** ΚΑΝΟΝΙΣΜΟΣ (ΕΟΚ) αριθ. 2134/82 ΤΗΣ ΕΠΙΤΡΟΠΗΣ  της 30ής Ιουλίου 1982  περί αποκαταστάσεως της εφαρμογής των δασμών για τα σκύτη και δέρματα βοοειδών (συμπεριλαμβανομένων και των βουβάλων) και δέρματα ιπποειδών της διακρίσεως 41.02 ex Γ του Κοινού Δασμολογίου, καταγωγής Ουρουγουάης, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  Εκτιμώντας:  ότι, δυνάμει των άρθρων 1 και 9 του εν λόγω κανονισμού, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών· ότι, σύμφωνα με το άρθρο 10 του εν λόγω κανονισμού, αμέσως μόλις επιτυγχάνονται αυτές οι καθ' εκαστον/μομονωμένες οροφές σε κοινοτικό επίπεδο, η είσπραξη δασμών μπορεί να αποκαθίσταται ανά πάσα στιγμή κατά την εισαγωγή των εν λόγω προϊόντων καταγωγής των αναφερομένων χωρών και εδαφών·  ότι για τα σκύτη και δέρματα βοοειδών (συμπεριλαμβανομένων και των βουβάλων) και δέρματα ιπποειδών της διακρίσεως 41.02 ex Γ του Κοινού Δασμολογίου η καθ' εκαστον/μεμονωμένη οροφή διαμορφώνεται σε ύψος 4 750 000 ECU· ότι, κατά την ημερομηνία της 19ης Ιουλίου 1982, οι εισαγωγές των εν λόγω προϊόντων καταγωγής Ουρουγουάης, στην Κοινότητα, ανέρχονται δια συμψηφισμού στο επίπεδο της εν λόγω οροφής·  ότι είναι, ως εκ τούτου, σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Ουρουγουάης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 3 Αυγούστου 1982, η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Ουρουγουάης, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 41.02  (Κώδικας NIMEXE 41.02-21, 28, 31, 32, 35, 37, 98)  // Σκύτη και δέρματα βοοειδών (συμπεριλαμβανομένων και των βουβάλων) και δέρματα ιπποειδών, άπαντα κατειργασμένα, έτερα των εις τάς κλάσεις 41.06 και 41.08 αναφερομένων:  ex Γ. Έτερα σκύτη και δέρματα, εκτός από σκύτη και δέρματα απλώς δεψασμένα  //   //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουλίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 365 της 21. 12. 1981, σ. 1.